
	(prot. Nr. 31, 14. §)




Par Rīgas valstspilsētas pašvaldības dzīvokļa īpašuma – neizīrēta dzīvokļa 
Ropažu ielā 93–26, Rīgā, nostiprināšanu zemesgrāmatā un atsavināšanu


Pamatojoties uz Pašvaldību likuma 10. panta pirmās daļas ievaddaļu un 16. punktu, Valsts un pašvaldību dzīvojamo māju privatizācijas pabeigšanas likuma 7. panta pirmo daļu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo un otro daļu, 5. panta pirmo un piekto daļu, ņemot vērā ierakstus Rīgas pilsētas zemesgrāmatas nodalījumā Nr. 27837 par nekustamo īpašumu Ropažu ielā 93, Rīgā (kadastra Nr. 01000910003), Rīgas valstspilsētas pašvaldības Dzīvojamo telpu izīrēšanas komisijas 10.06.2026. lēmumu (sēdes prot. Nr. 22, 13.3.1. apakšpunkts), SIA “Rīgas namu pārvaldnieks” 12.05.2026. brīvās dzīvojamās telpas apsekošanas aktu, kā arī to, ka neizīrētais dzīvoklis Ropažu ielā 93–26, Rīgā, nav izmantojams pašvaldības funkciju realizēšanai, Rīgas dome nolemj:

1. Nostiprināt Rīgas valstspilsētas pašvaldības dzīvokļa īpašumu – neizīrētu dzīvokli Ropažu ielā 93–26, Rīgā, un dzīvokļa īpašumā ietilpstošās kopīpašuma domājamās daļas no daudzdzīvokļu mājas (kadastra apzīmējums 01000910003001), tajā skaitā ar māju funkcionāli saistītājām būvēm – šķūņiem (kadastra apzīmējumi: 01000910003002; 01000910003009), un zemes vienības (kadastra apzīmējums 01000910003) zemesgrāmatā uz Rīgas valstspilsētas pašvaldības vārda.

2. Atļaut atsavināt 1. punktā minēto dzīvokļa īpašumu, pārdodot izsolē.

3. Noteikt, ka izsoles dalībniekam, kurš iesniedzis pieteikumu par 1. punktā minētā dzīvokļa īpašuma pirkšanu, bet nav ieradies uz izsoli, nodrošinājums netiek atmaksāts.





4. Rīgas valstspilsētas pašvaldības Dzīvojamo māju privatizācijas komisija ir atbildīga par lēmuma izpildi.



	Rīgas domes priekšsēdētāja vietnieks 
	E. Ratnieks

